cyanic-selkie/wikianc huggingface dataset:
২০২৩ ডুরান্ড কাপ গ্রুপ পর্ব
দ্বিতীয় স্থান অর্জনকারী দলগুলোর র‌্যাঙ্কিং
<section end=গ্রুপ পর্যায় দ্বিতীয় স্থান অর্জনকারী দলগুলোর র‌্যাঙ্কিং/>
পিটের বোডায়ের্ট
পিটের বোডায়ের্ট (১৭৩০ অথবা ১৭৩৩, মিডেলবার্গ – ৬ মে, ১৭৯৫, ইউট্রেশট) ছিলেন একজন ডাচ চিকিৎসক এবং প্রকৃতিবিদ।
তার পিতা পিটের বোডায়ের্ট (১৬৯৪–১৭৬০) ছিলেন মিডেলবার্গ শহরের একজন বিচারক ও কবি। বোডায়ের্ট জুনিয়র ১৭৬৪ সালে ইউট্রেশট বিশ্ববিদ্যালয় থেকে পাশ করেন এবং একই বিশ্ববিদ্যালয়ে প্রাকৃতিক ইতিহাসের প্রভাষক হিসেবে যোগদান করেন। ক্যারলাস লিনিয়াসের সাথে তার যোগাযোগ ছিল। ১৭৬৮ থেকে ১৭৬৫ সালের মধ্যে লেখা তাদের মোট ১৪টি চিঠির সন্ধান পাওয়া গেছে। ১৭৮৩ সালে তিনি Planches enluminees গ্রন্থের পঞ্চাশ কপি প্রকাশ করেন। বহু নতুন নতুন প্রজাতির নাম সে গ্রন্থে উল্লেখ করা হয়। এসব নাম এখনও প্রচলিত রয়েছে।
১৭৮৫ সালে তিনি Elenchus Animalium নাম একটি গ্রন্থ প্রকাশ করেন যেটি কয়েকটি স্তন্যপায়ী প্রাণীদের দ্বিপদ নাম প্রথম প্রকাশ করে। এসব প্রাণীর মধ্যে কোয়াগা ও তারপান প্রধান।
জেমস ব্লান্ট
জেমস হিলার ব্লাউন্ট (জন্ম ২২ ফেব্রুয়ারি ১৯৭৪), জেমস ব্লান্ট হিসেবে অধিক পরিচিত, একজন ইংলিশ কণ্ঠশিল্পী এবং সাবেক সেনাবাহিনীর কর্মকর্তা। তার প্রথম অ্যালবাম ব্যাক টু বেডল্যাম এবং দুইটি একক সঙ্গীত, ইউ আর বিউটিফুল ও গুডবাই মাই লাভার তাকে খ্যাতি এনে দেয়। ২০০৬ পর্যন্ত জেমস ব্লান্ট পাঁচটি গ্র্যামি এ্যাওয়ার্ডের জন্য মনোনীত হন। পরবর্তি বছরে তিনি তার দ্বিতীয় অ্যালবাম অল দ্য লস্ট সোল্‌স প্রকাশ করেন। তার তৃতীয় অ্যালবাম সাম কাইন্ড অফ ট্রাবল ২০১০ এর নভেম্বরে প্রকশিত হয়। জেমস ব্লান্ট বিশ্বব্যাপী ১৫ মিলিয়নেরও অধিক অ্যালবাম বিক্রয় করেছেন।
ব্লান্ট ন্যাটো-এর অধীনে ১৯৯৯ সালে কসভোতে সংঘর্ষ চলাকালে দায়িত্ব পালন করেছেন। ২০০৯ এর ৪ অক্টোবর নাগাদ, ব্লান্ট-এর প্রধান বাড়ি স্পেনের ইবিজা দ্বীপে।
প্রথম জীবন
জেমস ব্লান্ট ইংল্যান্ডের উইল্টশায়ারের একটি সেনা হাসপাতালে জন্মগ্রহণ করেন। তিনি তার বাবা-মায়ের প্রথম সন্তান। তার মায়ের নাম জেন এ. এফ. এবং বাবার নাম চার্লস ব্লাউন্ট। জেমস তার শৈশবকালের অধিকাংশ সময় ইংল্যান্ড, সাইপ্রাস এবং জার্মানিতে কাটিয়েছেন। তার বাবা ছিলেন ব্রিটিশ সেনাবাহিনীর একজন কর্নেল ও মিলিটারি হেলিকপ্টার পাইলট।
জেমস ব্লান্টের দুইজন ছোট ভাই-বোন রয়েছে। ব্লান্ট তার বাবার কাছ থেকে পাইলট হবার আকাঙ্খা লাভ করেন। তিনি মাত্র ১৬ বছর বয়সে পাইলটের লাইসেন্স লাভ করেন। সেনাবাহিনীর চাকরির ক্ষেত্রে ব্লাউন্ট পরিবারের সুদীর্ঘকালের ইতিহাস আছে। ব্লান্ট ইন্ডিপেন্ডেন্ট স্কুলে তার প্রাতিষ্ঠানিক শিক্ষা লাভ করেন। সাত বছর বয়সে তিনি বার্কশায়ারের এলস্ট্রি স্কুলে ভর্তি হন। এরপরে তিনি লন্ডনের উত্তর-পশ্চিমে অবস্থিত হ্যারো স্কুলে ভর্তি হন। এই বিদ্যালয় থেকে তিনি ইউনিভার্সিটি অফ ব্রিস্টলে সেনাবাহিনী-সমর্থিত একটি আসন লাভ করেন। এখানে তিনি অ্যারোস্পেস ম্যানুফ্যাকচারিং প্রকৌশল বিষয়ে পড়ালেখা করেন। পরবর্তিতে তিনি সমাজবিজ্ঞান বিষয়ে পরেন। ১৯৯৬ সালে তিনি সমাজবিজ্ঞানে স্নাতক ডিগ্রী লাভ করেন।
এরদাল আকদারি
এরদাল আকদারি (জন্ম ৫ জুন ১৯৯৩) হলেন একজন তুর্কি ফুটবলার যিনি দেনিজলিস্পোরের হয়ে একজন ডিফেন্ডার হিসেবে খেলেন।
ক্লাব কর্মজীবন
তিনি ১ সেপ্টেম্বর ২০১২ সালে সুপার লিগে আত্মপ্রকাশ করেন।
কিরিমানজেশ্বর
কিরিমানজেশ্বর ভারতের কর্ণাটকের দক্ষিণ রাজ্যের একটি গ্রাম, এটি শ্রী অগষ্ঠ্যেশ্বর মন্দিরের জন্য সুপরিচিত। এটি কর্ণাটকের উদুপি জেলার বাইন্দুর তালুকায় অবস্থিত।
ডেমোগ্রাফিক্স
ভারতের ২০০১ সালের আদম শুমারি অনুসারে কিরিমানজেশ্বর জনসংখ্যা মোট ৭৩৭৮ জন এরমধ্যে পুরুষ ৩২১৫ জন এবং মহিলা ৪১৬৩ জন।
তুলসীগঙ্গা নদীর তীরে ছোট্ট ঢিবি
তুলসীগঙ্গা নদীর তীরে ছোট্ট ঢিবি বাংলাদেশের রাজশাহী বিভাগে অবস্থিত একটি প্রাচীন নগরের ধ্বংসাবশেষ। এটি মূলত জয়পুরহাট জেলার পাঁচবিবি উপজেলায় অবস্থিত একটি  প্রাচীন আকর্ষনীয় স্থাপনা। যা বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা
অবস্থান
তুলসীগঙ্গা নদীর তীরে ছোট্ট ঢিবি প্রত্নতাত্ত্বিক ধ্বংসাবশেষ। এটা জয়পুরহাট জেলার পাঁচবিবি উপজেলার নীমাই পীরের মাযার থেকে ১০০ মিটার দক্ষিণে অবস্থিত এই প্রাচীন স্থাপনা। স্থানীয়দের কাছে এটি পাথরঘাটা নামে পরিচিত।
বিবরণ
তুলসীগঙ্গা নদীর তীরে যে প্রাচীন স্থাপনা দেখা যায় তা এককালে প্রাচীন নগরী ছিল। এই নগরী মূলত দক্ষিণ তীরে অবস্থিত। বহু কাল আগে হিন্দু-বৌদ্ধযুগে এই নগরী গড়ে ওঠে। নদীর দুই তীরেই এই নগরীর বিস্তার লাভ করেছিল। দু'পাশের যোগাযোগের জন্য পাথরের সেতু ছিল। তার খিলান এখনও দেখা যায়। নদীর তীর থেকে অল্প দক্ষিণে ঢিবি আছে। সেই ঢিবিতে ৪ মিটার লম্বা ধূসর রঙের একখণ্ড গ্রানাইট আছে। এখানে উন্নত মানের কারুকাজ করা প্রস্তর পাওয়া গিয়েছে। এখানে এখন প্রায় দুই কিলোমিটার এলাকা জুড়ে সেই নগরীর ধ্বংসাবশেষ আছে।
নাটের গুরু
নাটের গুরু হল ২০০৩ এর একটি প্রকাশিতব্য বাংলা রোমান্টিক কমেডি চলচ্চিত্র যার পরিচালক হরনাথ চক্রবর্তী ও প্রযোজক সিনজিনি মুভিজ । প্রধান ভূমিকায় অভিনয় করেছেন জিৎ এবং কোয়েল মল্লিক আর গুরুত্বপূর্ণ চরিত্রে অভিনয় করেছেন রঞ্জিত মল্লিক এবং মৌসুমী চট্টোপাধ্যায়। এই ছবিটি দিয়ে কোয়েল মল্লিক তার সিনেমা জগতে অভিষেক করেছিলেন। এস. পি. ভেঙ্কটেশ ছবিটির সংগীত পরিচালক ছিলেন এবং কয়েকটি গান হিট করেছিল। ছবিটি ১১ এপ্রিল ২০০৩ সালে মুক্তি পেয়েছিল এবং ২০০৩ সালের অন্যতম বৃহত্তম হিট ছবি।
কাহিনি
সমরেশ বসুর জনপ্রিয় উপন্যাস অবলম্বনে রোমান্টিক কমেডি, নাটার গুরু ছবিটি। ছবিতে চারটি প্রধান চরিত্রগুলি হল রবি, শশীভূষণ, সুলোচোনা এবং মনীষা। শশী ও সুলোচোনা এক বিচ্ছিন্ন দম্পতি যারা পরস্পর পরস্পর থেকে পৃথক হলেও আইনত বিবাহবিচ্ছেদ হয়নি। পৃথকীকরণ উভয় পক্ষের ভুল বোঝাবুঝি, অহংকার এবং ভুল ধারণার শিকার দুজনই। ১৫ বছর পরে, সুলোচোনা এখন একজন সফল ব্যবসায়িক এবং শশীভূষণ একজন রেস কোর্সের বুকি। তাদের একমাত্র মেয়ে মনীষা একজন নর্তকী এবং সে তার মায়ের সাথে থাকেন। হটাৎ একদিন সুলোচোনা হার্ট অ্যাটাকের শিকার হন এবং মনীষা কোনরকম সাহায্য না পেয়ে তার বাবার কাছ যান এবং বাবা ও মেয়ে ঠিক করেন যে অসুস্থ সুলোচোনাকে কোন প্রকার চাপ দেওয়া যাবে না। সুতরাং তারা একটি গোপন পদ্ধতি ঠিক করে। তারা শশীর বন্ধু, রবিকে (জিৎ) ভাড়া করে আনার সিদ্ধান্ত নেয় এবং তাকে দুর্গাদাস হিসাবে উপস্থাপন করে। যখনি দরকার হত রবি প্রক্সি দিতে হাজির হত। সে নিয়মিত মনীষা বাড়িতে আসতে শুরু করে। তবে প্রায়ই অপ্রাসঙ্গিক বিষয় নিয়ে শশী এবং মনীষার মধ্যে ঝগড়া এবং লড়াই হত। মনীষার আচরণে রবি অপমানিত হন। একদিন রবি সুলোচোনার পা ছোঁয় এবং তাঁকে গান শোনায়। সেই সংগীত সুলোচোনাকে অনেকটা সুস্থ করে তোলে এবং তিনি আবার হাঁটাতে সক্ষম হন। সুলোচোনা রবিকে ভালবাসে। এদিকে, সুলোচোনা দুর্ঘটনাক্রমে রবির মৌলিকত্ব উন্মোচন করে ফেলে। সুলোচোনা রবির সততা ও আত্মমর্যাদার প্রশংসা করেন। রবির সততা ও সরলতা মনীষাকে তার প্রেমে পড়ায়। দুর্গাদাস ঝামেলা সৃষ্টি করে। তবে শশীর সহযোগিতায় প্রেমীরা আবার মিলিত হন। শশী এবং সুলোচোনা তাদের দীর্ঘ হারিয়ে যাওয়া প্রেম পুনরায় আবিষ্কার করেন এবং দম্পতি আবার একত্রিত হন।
অভিনয়
মুখ্য ভূমিকায় অভিনয় করেছেন (জিৎ) এবং তার চরিত্রের নাম ছিল রবি মৈত্রের, মনীষা চরিত্রে কোয়েল মল্লিক, মনীষার বাবা চরিত্রে রঞ্জিত মল্লিক, মনীষার মা চরিত্রে মৌসুমী চট্টোপাধ্যায়, রবির বন্ধু চরিত্রে কাঞ্চন মল্লিক, মণি চরিত্রে পুষ্পিতা মুখোপাধ্যায় এবং অন্যান্য চরিত্রে অভিনয় করেছেন নিমু ভৌমিক, অশোক মুখোপাধ্যায়, কৌশিক ভট্টাচার্য, শচীন মল্লিক।
নবা কাল
নবাকাল (দেবনাগরী नवा काल) একটি মারাঠি দৈনিক পত্রিকা। এর সদর দফতর ভারতের মহারাষ্ট্র রাজ্যের রাজধানী মুম্বাইয়ে অবস্থিত। এর বর্তমান মালিক সম্পাদক নীলকান্ত খাদিলকর। ভারতের আধুনিক ইতিহাস গবেষক রবিন জেফারি খাদিলকরকে এই ছোট সংবাদপত্রের অন্যতম উল্লেখযোগ্য এবং স্বনির্ভর মালিক বলে অভিহিত করেছিলেন। স্বাধীনতা পূর্ব মুম্বইয়ে একে কংগ্রেসের কাগজ হিসাবে বর্ণনা করা হয়েছে, সাময়িকভাবে এটি শিবসেনার সাথে জোটবদ্ধ বলেও বিবেচিত হয়েছে। ১৯৯৯ সালে নবা কাল মহারাষ্ট্রের সকল সংবাদপত্রের ৮% প্রচলন ভাগ এবং ২৭% পাঠক ভাগ ছিল। ১৯৫০-এর দশকে নীলকান্ত খালিদকরের বাবা কৃষ্ণজি প্রভাকর খাদিলকরের সময় নবা কালের প্রচলন ৮০০ -তে নেমে গিয়েছিল এবং কাগজ প্রায় বন্ধ হয়ে যাওয়ার উপক্রম হয়েছিল।
কোয়ালকম স্ন্যাপড্রাগন
২০০৭ সালের নভেম্বরে প্রথম স্ন্যাপড্রাগন পণ্য QSD8250 ভোক্তা ডিভাইস নির্মাতাদের জন্য  মুক্তি পায়। এটি মোবাইল ফোনের জন্য প্রথম ১ গিগাহার্জ প্রসেসর। কোয়ালকম ২০১১ সালে স্ন্যাপড্রাগন SoC-এর দ্বিতীয় প্রজন্মের মাইক্রোপ্রসেসর "ক্রেইট" তৈরি করে, এর বিশেষ বৈশিষ্ট্য হচ্ছে এর প্রসেসরের প্রতিটি কোর ডিভাইসের প্রয়োজন অনুযায়ী তাদের গতি নির্ধারণ করতে পারে। ২০১৩-এর কনজিউমার ইলেকট্রনিক্স শোতে, কোয়ালকম স্ন্যাপড্রাগন প্রথম ৮০০ সিরিজের সাথে পরিচয় করিয়ে দেয় এবং আগের মডেল গুলোর নাম পরিবর্তন করে ২০০, ৪০০ এবং ৬০০ সিরিজ নামকরণ করে। ২০১৮ সালে কোয়ালকম তাদের নতুন দুটো সিরিজ স্ন্যাপড্রাগন ৭০০ ও স্ন্যাপড্রাগন ১০০০ সিরিজেত সাথে পরিচয় করিয়ে দেয়। কোয়ালকম ডিসেম্বর ২০১৪-এ স্ন্যাপড্রাগন নামে এর অন্যান্য আধুনিক পণ্যগুলোর নামকরণ করে। কোয়ালকমের বর্তমান ফ্লাগশিপ প্রোডাক্ট স্ন্যাপড্রাগন ৮৪৫।
প্রাক-মুক্তি
কোয়ালকম নভেম্বর ২০০৫ সালে "স্করপিয়ন" সেন্ট্রাল প্রসেসিং ইউনিট (CPU) এর উন্নয়নের ঘোষণা দেয়।   স্ন্যাপড্রাগন ২০০৬ এর নভেম্বরে সিস্টেম অন চিপ ( SoC ),  স্করপিয়ন প্রসেসর ও অন্যান্য অর্ধপরিবাহীর ঘোষণা করে। এর মধ্যে কোয়ালকমের প্রথম কাস্টম হেক্সা ডিজিটাল সিগনাল প্রসেসরও (DSP) ছিল।
শুরুর দিকের স্ন্যাপড্রাগন পণ্য
থাম্ব|Qualcomm QSD8250 নভেম্বর ২০০৭ সালে স্ন্যাপড্রাগনের প্রথম চালান ছিল QSD8250 এর । CNET এর মতে, প্রথম ১ গিগাহার্জ মোবাইলফোন প্রসেসরের জন্যে স্ন্যাপড্রাগনের খ্যাতি ছিল। সেসময় অধিকাংশ স্মার্টফোনে ৫০০ মেগাহার্টজ প্রসেসর ব্যবহার হচ্ছিলো।. প্রথম প্রজন্মের স্ন্যাপড্রাগন পণ্য ৭২০পি রেজল্যুশন, ত্রি মাত্রিক গ্রাফিক্স এবং একটি ১২ মেগাপিক্সেল ক্যামেরা সমর্থন করত।   নভেম্বর ২০০৮ পর্যন্ত ১৫ ডিভাইস নির্মাতা কোম্পানি তাদের কনজিউমার ইলেক্ট্রনিক্স পন্যে স্ন্যাপড্রাগন সেমিকন্ডাক্টর ব্যবহার  করার সিদ্ধান্ত নেয়।
নভেম্বর ২০০৮ এ কোয়ালকম ঘোষণা দিলো, তারাও ২০০৯ এর শেষে ডুয়াল কোর স্ন্যাপড্রাগন সিস্টেম অন চিপ প্রসেসর দিয়ে  ইন্টেলের বিরুদ্ধে নেটবুক মার্কেটে প্রতিদ্বন্দ্বিতায় নামবে।   তারা একটি স্ন্যাপড্রাগন প্রসেসরের প্রদর্শন করল যেটি সেই সময় মুক্তি পাওয়া ইন্টেল চিপের তুলনায় কম শক্তি খরচ করে এবং দাবি করলো এটি মুক্তির পর দামেও কম হবে। একই মাসে  কোয়ালকম একটি স্ন্যাপড্রাগন ভিত্তিক কায়াক নামে পরীক্ষামূলক নেটবুক প্রদর্শন করলো, এটি ১.৫ গিগাহার্জ প্রসেসর ব্যবহার করে, এটি উন্নয়নশীল দেশের কথা মাথায় রেখে বানানো হচ্ছিলো।
গ্রহণ
২০০৯ নাগাদ স্মার্ট ফোন নির্মাতারা ঘোষণা দেয় যে তারা তাদের এসার লিকুইড ক্রিস্টাল, এইচটিসি এইচডি২,তোসিবা টিজি০১ এবং সনি এরিকসন এক্সপেরিয়া এক্স১০ এ স্ন্যাপড্রাগন সেমিকন্ডাক্টর ব্যবহার করতে থাকবে। ঐ ডিসেম্বরেই লেনোভা স্ন্যাপড্রাগন  SoC ব্যবহার করে তাদের প্রথম নেটবুক উৎপাদন করে। পিসিওয়াল্ড অনুযায়ী স্ন্যাপড্রাগন ব্যবহার করা  মোবাইল ডিভাইস কম ব্যাটারি খরচ করে এবং আকারেও অন্যান্য  SoCs ব্যবহারকারিদের থেকে ছোট।
২০১০ নাগাদ স্ন্যাপড্রাগন চিপ ২০ টি ডিভাইসে এ ব্যবহৃত হচ্ছিলো এবং ১২০ টি নতুন নকশায় ব্যবহারের কাজ চলছিলো। সে সময় অ্যাপেল মার্কেটে আধিপত্য বিস্তার করছিল এবং তাদের একটি পণ্যও স্ন্যাপড্রাগন ব্যবহার করেনি। এজন্যে স্ন্যাপড্রাগনের সফলতা অ্যাপলের  প্রতিযোগী  এন্ডয়েড ফোন যেমন গুগল নেক্সাস ১ ও এইচটিসি ইঙ্ক্রেডিবল কেন্দ্রিক ছিল। অ্যান্ড্রয়েড ডিভাইস  শেষ পর্যন্ত আইফোন থেকে মার্কেট শেয়ার গ্রহণকরেনি এবং প্রধানত  স্ন্যাপড্রাগন ব্যবহার করছে।. জুলাই ২০১৪এর হিসাবে, অ্যান্ড্রয়েড ফোন এর মার্কেট শেয়ার ৮৪.৬ শতাংশে বৃদ্ধি পায়।
একটি অসমর্থিত কিন্তু বহুল প্রচারিত খবর ছড়িয়ে ছিল যে,অ্যাপল ভ্যারিজোনা ভিত্তিক আইফোনে স্ন্যাপড্রাগনের  ব্যবহার করতে যাচ্ছে। ২০১২ পর্যন্ত, অ্যাপল তাদের নিজেদের সেমিকন্ডাক্টারি ব্যবহার করছে।  ২০১০ সালের অক্টোবরে উইন্ডোস অপারেটিং সিস্টেমের জন্যে  স্ন্যাপড্রাগনকে সমর্থন যোগ্য করা হয়   ২০১১ সালে হিউলেট প্যাকার্ডের ডিভাইস ওয়েব ওএস এ স্ন্যাপড্রাগন ব্যবহার শুরু হয়। এবং $৭.৯ বিলিয়ন স্মার্টফোন প্রসেসর মার্কেটের ৫০% শেয়ার স্ন্যাপড্রাগনের হয়। ২০১৫ নাগাদ অ্যাপল ছাড়া  প্রায় সব স্মার্ট ফোনে স্ন্যাপড্রাগন ব্যবহৃত হয়। অ্যান্ড্রয়েড ভিত্তিক বেশিরভাগ স্মার্ট ঘড়িতে স্ন্যাপড্রাগন চিপ ব্যবহার করা হয়। ভার্চুয়াল রিয়েলিটি পণ্য সহ বিভিন্ন গাড়িতেও  স্ন্যাপড্রাগন পণ্য ব্যবহার করা হচ্ছে।
পরবর্তী মডেল
২০১০ এর জুনে কোয়ালকম তৃতীয় প্রজন্মের স্ন্যাপড্রাগন পণ্যের নমুনা তৈরি শুরু করে। দুইটি ডুয়েল কোর ১.২ গিগাহার্জ   সিস্টেম-অন-চিপ(SoC) যার নাম মোবাইল স্টেশন মডেম (MSM) ৮২৬০ এবং ৮৬৬০। ৮২৬০ জিএসএম, ইউএমটিএস এবং এইচএসপিএ + নেটওয়ার্কের জন্যে,৮৬৬০ সিডিএম২০০০ এবং ইভিডিও নেটওয়ার্কের জন্যে। ঐ নভেম্বর কোয়ালকম MSM8960 ঘোষণা করে এলটিই নেটওয়ার্কের জন্যে.
২০১১ এর শুরুতে কোয়ালকম একটি নতুন প্রসেসরের ঘোষণা দেয় যার নাম ক্রিট যা এআরএম v7 নির্দেশ সেট ব্যবহার করে কিন্তু কোয়ালকম এর নিজস্ব প্রসেসর ডিজাইনের উপর ভিত্তি করে নির্মিত। এই প্রসেসরের নাম S4 যার ফিচার নাম অ্যাসিঙ্ক্রোনাস সিমেট্রিকাল মাল্টি প্রসেসিং ( ASMP ),যার অর্থ প্রতিটি প্রসেসর কোর তার ব্যবহারের উপর ভিত্তি করে ডিভাইসের ব্যাটারি ব্যবহার কমাতে পারে। এই বৈশিষ্টের জন্যে পূর্বের  মডেলের নামকরণ হয় S1, S2 এবং S3
ফেব্রুয়ারি ২০১২ নাগাদ S4 ভিত্তিক স্ন্যাপড্রাগন SoCs MSM8960 প্রস্তুতকারকদের কাছে পৌঁছানো শুরু করে।. আনান্দটেকের করা বেঞ্চমার্ক পরিক্ষায় MSM8960 সব প্রসেসরের থেকে ভাল ফল  করেছে । I একটি সামগ্রিক বেঞ্চমার্ক পরিক্ষায়  8960 পেয়েছে ৯০৭,যেখানে গ্যালাক্সি নেক্সাস ও এইচটিসি রিজন্ড পেয়েছে যথাক্রমে ৫২৮ ও ৬৫৮ Iকোয়াডন্ট বেঞ্চমার্ক পরীক্ষায় (যা আসলে প্রসেসিং ক্ষমতা নিরূপণ করে) একটি ডুয়াল কোর ক্রিট স্কোর করে ৪৯৫২  যেখানে কোয়াড কোর টেগ্রা পায় ৪০০০। কোয়াড কোর সংস্করণ APQ8064,জুলাই ২০১২ থেকে বাজারে পাওয়া যায়। এটি ছিল প্রথম স্ন্যাপড্রাগন SoC যাতে কোয়ালকম এড্রিনো ৩২০ গ্রাফিক্স প্রসেসিং ইউনিট (GPU ) ব্যবহৃত হয়।
সাম্প্রতিক উন্নয়ন
স্ন্যাপড্রাগন গ্রহণ করায় কোয়ালকম একটি ওয়্যারলেস মডেম কোম্পানি থেকে মোবাইল ডিভাইসের জন্যে সফটওয়্যার ও হার্ডওয়্যার প্রস্তুতকারী কোম্পানিতে পরিণত হয়েছে । I ২০১১ সালে কোয়ালকম  গ্যাসচারটেক কিনে নেয়  স্ন্যাপড্রাগন  SoCs এ এর গ্যাসচার ধারণ করার ক্ষমতা যুক্ত করার জন্যে। ২০১২ তে কোয়ালকম আপলাইং ডেভেলপার কনফারেন্সে এন্ড্রইড ডিভাইসের জন্যে স্ন্যাপড্রাগন এর সফটওয়্যার ডেভ্লপমেন্ট কিট (SDK) উন্মুক্ত করে। এই  SDK এর মধ্যে ছিল গেসচার সনাক্তকরণ, চেহেরা সনাক্তকরণ, কুলাহল দূরীকরণ এবং অডিও রেকর্ডিং । ঐ নভেম্বরে কোয়ালকম  স্ন্যাপড্রাগন পণ্যে গেসচার সনাক্তকরণ ও স্টাইলাসের প্রযুক্তি যুক্ত করার জন্যে EPOS ডেভেলপমেন্ট থেকে কিছু সম্পত্তি পায়। তারা উইন্ডোস ফোন ৮ এ স্ন্যাপড্রাগন সেমিকন্ডাক্টার আরও ভালো কাজের জন্যে মাইক্রোসফটের সাথেও একত্রে কাজ করে।
বর্ণনা এবং বর্তমান মডেল
স্ন্যাপড্রাগন সিস্টেম-অন-চিপে একটি সিঙ্গেল সার্কিট বোর্ডে  একটি গ্রাফিক্স প্রসেসিং ইউনিট (GPU ), একটি গ্লোবাল পজিশনিং সিস্টেম ( জিপিএস ) ও সেলুলার মডেম একসাথে যুক্ত থাকে। এতে সফটওয়্যারও যুক্ত রয়েছে যা গ্রাফিক্স, ভিডিও ও ছবি তোলায় ভূমিকা রাখে। ২০০,৪০০, ৬০০,৭০০, ৮০০ ও ১০০০ সিরিজের আওতায় প্রায় ৩০টি ধরনের প্রোডাক্ট রয়েছে। তাদের অধিকাংশ সিপিউ এড্রিনো গ্রাফিক্স প্রসেসর যুক্ত। কোয়ালকম হেক্সাগন ডিএসপি কোয়ালকম  S4 স্থাপত্য অনুসরন করে নির্মিত। ৪০০ সিরিজ স্মার্ট ওয়াচে  ও লো বাজেট স্মার্টফোনে বেশি ব্যবহৃত হয়। এবং ৬০২এ গাড়ির ইলেকট্রনিক্স যন্ত্রের জন্যে।
স্কিমা নামের বর্তমান স্ন্যাপড্রাগন ২০১৩ সালের কঞ্জুমার ইলেক্ট্রনিক শো তে স্ন্যাপড্রাগন ৮০০ ঘোষণা দেওয়ার পরই বাস্তবায়ন করা হয়। পূর্ববর্তী মডেল গুলোকে ২০০,৪০০ অথবা ৬০০ সিরিজ নামকরণ করা হয়।  ২০০ ও ৪০০ সিরিজ নিচু পর্যায়ের, ৬০০ মধ্যম পর্যায়ের, ৭০০ ও ৮০০ উচ্চ ক্ষমতা সম্পন্ন ফোনের জন্যে আর ১০০০ সিরিজ পার্সোনাল কম্পিউটারের জন্যে।
২০১৩ সালে  নিচু পর্যায়ের ২০০ সিরিজকে  ২৮ ন্যানোমিটার প্রযুক্তিতে নির্মিত ছয়টি নতুন প্রসেসরের সমন্বয়ে  ইম্প্রুভ করা হয়। জুন ২০১৩ তে ডুয়াল কোর ও কোয়াড কোর প্রচলন করা হয়।. স্ন্যাপড্রাগন ৮০৫ নভেম্বর মুক্তি পায়। উন্নয়নশীল দেশের জন্য তৈরি ৪১০ সিরিজও এই মাসেই বের হয়।. জানুয়ারী ২০১৪ তে কোয়ালকম স্ন্যাপড্রাগন ৬০০এর একটি নতুন ভার্সন বের করে যার নাম ৬০২ এ। এটি স্মার্ট গাড়িকে লক্ষ্য করে ম্যানুফ্যাকচার করা হয়েছে। ফেব্রুয়ারি ২০১৪তে কোয়াড কোর ৬১০ ও  অক্টাকোর ৬১৫ ঘোষিত হয় স্ন্যাপড্রাগন ৮০৮ ও ৮১০ একই বছরের এপ্রিলে ঘোষিত হয়। অই বছর স্ন্যাপড্রাগন ৮১০ ছিলো স্ন্যাপড্রাগন এর সবচেয়ে দ্রুত প্রসেসর।
লো বাজেট স্মার্টফোনের জন্য ২০১৪-এ স্ন্যাপিড্রাগন ২১০ এর ঘোষণা দেওয়া হয়। ২০১৫ এর ফেব্রুয়ারিতে কোয়ালকম এর একমাত্র মডেম পণ্যকে নাম পরিবর্তন করে স্ন্যাপড্রাগন রাখে। এগুলোতে SoCs ব্যবহার করা হয় এবং  "এক্স" দিয়ে নাম দেওয়া হয় যেমন এক্স৭ অথবা এক্স ১২ মডেম।
উন্নয়ন অবস্থায়
জুন ৪ ২০১৮ এ কোয়ালকম ঘোষণা দেয় যে তারা উইন্ডোজ ১০ পিসির জন্যে মোবাইল কম্পিউটার প্ল্যাটফর্ম তৈরী করতে স্ন্যাপড্রাগন ৮৫০ এর উপর কাজ করছে।
দ্য ট্রন্স
দ্য ট্রন্স নিউজিল্যান্ডের সঙ্গীতজ্ঞ গ্রেগ লকের তৈরি রোবটদের নিয়ে গঠিত একটি সয়ংক্রিয় ও স্ব-বাদক স্বাধীন সঙ্গীতদল বা ব্যান্ড। মানব সদস্য বিহীন ব্যান্ডটি চারটি রোবট নিয়ে গঠিত, যা বিভিন্ন ধরনের খুচরা যন্ত্রাংশ এবং ইলেকট্রনিক যন্ত্রপাতি ব্যবহার করে তৈরি করা হয়েছে। নিউজিল্যান্ডের হ্যামিল্টন ভিত্তিক ব্যান্ডটি হ্যামিলট্রন বা সংক্ষেপে ট্রন নামেও পরিচিত।
ইতিহাস
১৯৯০-এর দশকে, নিউজিল্যান্ডের সঙ্গীত জুটি দ্য এমারসনের সদস্য থাকাকালীন, গ্রেগ লক একটি রোবোটিক ড্রামার তৈরির ধারণা দিয়েছিলেন। এই ধারণাটি শেষ পর্যন্ত রোবটের একটি সম্পূর্ণ ব্যান্ড তৈরির ধারণায় পরিণত হয়েছিল। চারটি রোবট তৈরি করতে প্রায় নয় মাস সময় লেগেছিল। বাতিল ফটোকপি-কার্ড ভেন্ডিং মেশিনের ইলেকট্রনিক উপাদান (যা দিনে বেলায় গ্রেগ লকের কাজের জন্য ব্যবহার হতো), বিভিন্ন খুচরা যন্ত্রাংশ এবং কিছু উন্নত যন্ত্রপাতি থেকে রোবোটগুলি তৈরি করা হয়েছিল। ব্যান্ডটি নির্মাণে হ্যামিল্টন কমিউনিটি আর্টস কাউন্সিলের অনুদান দিয়ে সহায়তা করেছিল।
সদস্য
দ্য ট্রন্স ব্যান্ডের নির্মাতা গ্রেগ লক এটির পরিচালনা করেন, গ্রেগ নিজে একজন যন্ত্র প্রকৌশলি ও সংগীতশিল্পী। তিনি দ্য হলো গ্রাইন্ডার্স সহ বিভিন্ন গ্যারেজ ব্যান্ডে বাজিয়ে থাকেন। ব্যান্ডটিতে কোনো মানব সদস্য নেই, চারটি রোবট- হ্যাম, উইগি, সোয়াম্প এবং ফিফি নামে পরিচিত। রোবটগুলি ফেলে দেয়া খুচরা যন্ত্রাংশ এবং জটিল যন্ত্রপাতির সমন্বয়ে তৈরি এবং একটি "টপ-সিক্রেট" সফটওয়্যার প্যাকেজ ব্যবহার করে কম্পিউটারের মাধ্যমে নিয়ন্ত্রিত হয়। "অস্পষ্ট উপাদান" ব্যবহার করে রোবটগুলি প্রায় মানুষের মতো সঙ্গীত তৈরি করে।
হ্যাম রিদম গিটার বাজায় এবং কণ্ঠ দেয়। হ্যাম-এর কন্ঠ পুরানো একটি টেপ রেকর্ডারের মাধ্যমে তৈরি টেপচক্রের বিটগুলির মাধ্যমে কণ্ঠ তৈরি করা হয় এবং বার বার বাজানো হয়।
ফেডেরিকা মন্টসেনি
ফেডেরিকা মন্টসেনি আই মানে (১২ই ফেব্রুয়ারি, ১৯০৫ - ১৪ই জানুয়ারি, ১৯৯৪ ) স্প্যানিশ বিদ্রোহকালীন একজন স্প্যানিশ নৈরাজুবাদী, বুদ্ধিজীবী ও স্বাস্থ্যমন্ত্রী ছিলেন। তিনি একজন কবি, উপন্যাসলেখক, রচনাবিদ এবং শিশুসাহিত্যিক হিসেবে সুপরিচিত। এছাড়া তিনি নারী আন্দোলন শুরু করেন।
দ্য ট্রন্স
সদস্য
উইগি এক তারের একটি লিড গিটার বাজায়। রোবোটদের পক্ষে গিটারে মাত্র চারটি কর্ডের সঙ্গীত তোলা যায়।
ফেডেরিকা মন্টসেনি
প্রথম জীবন
মন্টসেনি ১২ই ফেব্রুয়ারি, ১৯০৫ সালে মাদ্রিদে জন্মগ্রহণ করেন। তার পিতামাতা একটি নৈরাজ্যবাদ সংবাদপত্র লা রেভিস্তা ব্লাঙ্কা (১৮৯৮-১৯০৫) এর সাথে যুক্ত ছিলেন। ফেডেরিকা মন্টসেনি ছিলেন, তার নিজের ভাষায়ই পুরানো নৈরাজ্যবাদী পরিবারের কন্যা। তার পিতা জোয়ান মন্টসেনি (ফেডেরিকো উরালস) একজন স্বৈরাচার-বিরোধী লেখক, প্রোপাগান্ডাকারী ছিলেন এবং মাতা, সোলেদাদ গুস্তাভো একজন নৈরাজ্যবাদ ছিলেন। ১৯১২ সালে তার পরিবার কাতালোনিয়ায় ফিরে আসে এবং একত্রে তারা একটি প্রকাশনা সংস্থা খোলেন যা স্বাধীনতাবিষয়ক সাহিত্য রচনা করবে । মন্টসেনি নৈরাজ্যবাদী শ্রমিক সংঘ সিএনটি (কনফেডারেশন ন্যাশনাল দেল ট্রাবাজো) তে যোগদান করেন এবং নৈরাজ্যবাদ সংবাদপত্র যেমন সোলিদারিদা ওবরেরা, টিয়েরা ইয়ে লিবারতাদ ও নুয়েভা সেন্ডায় লেখালেখি করেন। ১৯২৭ সালে তিনি ফেডেরাসিয়ান এনারকুয়েস্তা ইবেরিকা (এফএআই)-এর সাথে যুক্ত হন।
দ্য ট্রন্স
সদস্য
সোয়াম্প, একটি পাই-প্লেট ব্যবহার করে স্নেয়ার ড্রামস বাজায়। এই রোবটটির জন্য গ্রেগ লক যে ড্রাম টি কিনেছিলেন, সেটির উপর বেশ কয়েকবার সোয়াম্প কথাটি লেখা ছিল, সেখান থেকে গ্রেগ রোবটটির নামকরণ করেছিলেন।
ফেডেরিকা মন্টসেনি
স্প্যানিশ বেসামরিক যুদ্ধ এবং স্বাস্থ্যমন্ত্রী
স্প্যানিশ বেসামরিক যুদ্ধকালীন সময়ে মন্টসেনি প্রজাতন্ত্রী সরকারকে সমর্থন করেন। তিনি প্রজাতন্ত্রীদের কর্তৃক অনুষ্ঠিত টেরিটরি "আগে সৎ মানুষের মধ্যে ধারণাতীত রক্ত জন্য একটি রিরংসা" ("a lust for blood inconceivable in honest man before") নামক সহিংসতা প্রত্যাখ্যান করেন। নভেম্বর, ১৯৩৬ সালে ফ্রান্সিসকো লার্গো কাবালেরো মন্টসেনিকে স্বাস্থ্যমন্ত্রী হিসেবে নিযুক্ত করেন। এরফলে তিনি স্পেনের ইতিহাসে সর্বপ্রথম মহিলা কেবিনেট মন্ত্রী হন। তিনি দক্ষিণ ইউরোপের প্রথম মহিলা মন্ত্রী (পূর্বে ফিনল্যান্ডের নিনা বাং ও মিনা সিলাংপা শিক্ষামন্ত্রী ছিলেন) ছিলেন। মন্ত্রী হয়ে তিনি জনস্বাস্থ্যকে দরিদ্র এবং শ্রমজীবিদের জন্য উপযোগী করে তোলেন। শেষে তিনি বিকেন্দ্রীকরণকে সমর্থন করেন, সম্পূর্ণ দায়িত্বপূর্ণ এবং প্রতিরোধী স্বাস্থ্য-কর্মসূচী চালু করেন যেন পুরো শ্রমজীবি সংস্থাকে যুদ্ধের জন্য সচল থাকে। তিনি নৈরাজ্যবাদী নারীবাদি আন্দোলন থেকে উদ্বুদ্ধ হন যেখানে ১৯২০ সাল থেকে প্রজনন অধিকার-এর দিকে মনোযোগ দেয়া হয় এবং ১৯৩৬ সালে মন্ত্রী ড. ফেলিক্স মার্টি ইবানেজ, জেনারালিতাত দ্য কাতালুনিয়ার স্বাস্থ্য ও সামাজিক কল্যাণ বিভাগের পরিচালক ইউজেনিক রিফর্ম অফ এবরশন নামক একটি আইন পাস করেন। এর ফলে গর্ভপাত কাতালোনিয়ায় বৈধ হয়ে ওঠে।
দ্য ট্রন্স
সদস্য
ফিফি শুধুমাত্র একটি "হাত" ব্যবহার করে কীবোর্ড বাজায়। ফিফিকে প্রথমে বেজ গিটার বাজাতে দেয়া হয়েছিল, তবে তার বাজানো ভাল ছিলো না।
ফেডেরিকা মন্টসেনি
স্প্যানিশ বেসামরিক যুদ্ধ এবং স্বাস্থ্যমন্ত্রী
তার পারিবারিক স্বাধীনতার ঐতিহ্যের ফলে তার পপুলার ফ্রন্ট সরকারে যুক্ত হবার সিদ্ধান্ত কঠিন ছিল। যদিও সরকারে যুক্ত হবাটা নৈরাজ্যতান্ত্রিক শ্রমিক আন্দোলন সিনটি কর্তৃক অনুপ্রাণিত হয়, তথাপি একটি একত্রিত কর্মসূচী উপস্থানের জন্য সরকারের সঙ্গে সহযোগিতার বিষয়টি্র বিরোধিতা ফ্যাসিবাদীরা করেন। ফ্রান্সিসকো ফ্রাঙ্কোর বিদ্রোহী সৈন্যরা হুমকি দেয় এবং যুদ্ধ শেষেও দীর্ঘদিন বিষয়টি প্রশ্নের সম্মুখীন হয়ে থাকে। তবে উল্লেখযোগ্য যে তিনি এমা গোল্ডম্যান সাথে তর্কশাস্ত্রে জড়িত হন, এবং ১৯৩৭ এর ক্যামিলো বার্নারি খোলা চিঠিতে যে কঠোর সমালোচনা করেন, তার প্রাপকও ছিলেন তিনিই। অনেক নৈরাজ্যবাদীরা জন্য, সহযোগিতার বিষয় উভয়দের জন্যই – মার্কসবাদী ও সরকারের কাছেই  –  এখনও একটি কলহপ্রিয় বিষয়।
প্রবাসে
তিনি ১৯৩৯ সালে ফ্রান্সে ফিরে আসেন। এখানে তিনি অনেক বই লেখেন, তন্মধ্যে সামাণ্য সংখ্যকের বিষয়ই ছিল রাজনীতি।
দ্য ট্রন্স
সদস্য
রোবট হওয়া সত্ত্বেও দলটির ভক্তরা প্রায়ই ট্রন্সের সদস্যদের মানুষ হিসাবে বিবেচনা করে। ফলসরূপ সোয়াম্প বেশ কয়েকবার ডেটিং-এর অনুরোধ পেয়েছে। তাদেরকে মানুষ হিসেবে বিবেচনা কারণ হিসেবে গ্রেগ মনে করেন, রোবটগুলি থেকে সংগীত তৈরির জন্য প্রয়োজনীয় "মানব উপাদান" উদ্ভূত হওয়ার কারণে তাদের ভক্তরা দলটির সদস্যদের মানুষ রূপে কল্পনা করে।
সমালোচনা ও খ্যাতি
দ্য ট্রন্সের প্রথম তারকা খ্যাতি আসে, তাদের পরিবেশনার একটি ভিডিও ইউটিউবে দেয়ার পর ভিডিওটি দর্শকদের কাছ থেকে দুই দিনে ৮০,০০০-এর বেশি 'হিট' অর্জন করে। মাত্র কয়েক মাসে প্রায় এক মিলিয়ন 'হিট' পায়। তারা বেশিরভাগ ইতিবাচক সমালোচনামূলক প্রশংসা পেয়েছে, দর্শক ও শ্রোতারা দলটিকে "বিশুদ্ধ প্রতিভা" এবং গ্র্যামি পুরস্কার বিজয়ী ব্রিটিশ ব্যান্ড কোল্ডপ্লে'র চেয়ে ভাল হিসাবে বর্ণনা করেছে।
মনসুরা, মিশর
মনসুরা (Al Manṣūra, , : ) হচ্ছে মিশরের একটি শহর। যার জনসংখ্য প্রায় ৯৬০,৪২৩। এটি দাকাহলিয়া গভর্নরেটের রাজধানী।
ব্যুৎপত্তি
আরবী ভাষায় মনসুরা মানে "বিজয়ী"। সপ্তম ক্রুসেডের সময় ফ্রান্সের নবম লুইসের বিরুদ্ধে এল মানসুরা যুদ্ধে মিশরীয়দের বিজয়ের নামানুসারে এ শহরের নামকরণ করা হয়।
ইতিহাস
১২১৯ সালে নীল নদের একটি ফ্যাটমেটিক শাখায় আইয়ুবী রাজবংশের আল-কামিল কর্তৃক অনেক পুরনো গ্রামের উপর (যেমন- আল-বিস্তমির (আরবি: আল-বাদামাস) এবং কাফর আল-বাদামাস (আরবি: কামুতা আল-বাদাম)) মনসুরা প্রতিষ্ঠিত হয়। সপ্তম ক্রুসেডের সময় মিশরীয়রা ক্রুসেডারদের পরাজিত করার পর এর নাম করণ করা হয় মনসুরা (ওরফে- বিজয়ী)।
সপ্তম ক্রুসেডে, কেপেতিয়ানরা পরাজিত হয় এবং তাদেরকে নিষ্ক্রিয় রাখা হয়; তাদের পনের থেকে ত্রিশ হাজার লোক যুদ্ধক্ষেত্রে মারা পরে। ফ্রান্সের নবম লুই মনসুরার প্রধান যুদ্ধে গ্রেফতার হন এবং সুলতানের সচিব ইব্রাহিম ইবনে লোকমানের বাড়িতে বন্দী হন। রাজার ভাইকে একই বাড়িতে বন্দী করা হয়। সুলতান তাদের জীবিকা রসদ সরবরাহ করেন। ইব্রাহিম ইবনে লোকমানের বাড়ি এখন মনসুরার একমাত্র জাদুঘর। এটি জনসাধারণের জন্য উন্মুক্ত। এখানে রয়েছে ফরাসি রাজকীয়দের ব্যবহৃত জিনিসপত্র, যার মধ্যে রয়েছে ত্রয়োদশ শতাব্দীর তার ব্যক্তিগত শৌচাগার।
১৯৭৩ সালের ১৪ অক্টোবর ইয়োম কিপ্পুর যুদ্ধের সময় মনসুরায় বিমান যুদ্ধ সংঘটিত হয়। মিশরীয় বিমান ঘাঁটিতে হামলাকারী ইজরায়েলি বিমান বাহিনীর যোদ্ধারা মিশরীয় বিমান বাহিনী দ্বারা আটক হয়। সেদিন ইজরায়েলের ১৬০ জন জেট ফাইটার মনসুরার উপর ৫৩ মিনিট ধরে যুদ্ধ করে। ইজরায়েলি যুদ্ধবিমানের সংখ্যাগত এবং গুণগত শ্রেষ্ঠত্ব সত্ত্বেও ১৭টি ইজরায়েলি বিমান ধ্বংস হয়ে যায়। বাকিরা পিছু হটে যায়। মিশর ছয়টি বিমান হারানোর ঘোষণা দেয়, যার মধ্যে মাত্র তিনটি ইজরায়েলি আক্রমণে ধ্বংস হয়। মিশরীয় সরকার পরবর্তীতে মনসুরা বিমান যুদ্ধের স্মরণে ২ নভেম্বর থেকে ১৪ অক্টোবর পর্যন্ত দেশটির "বিমান বাহিনী দিবস " প্রবর্তন করে। [6]
অবস্থান
মনসুরা নীল নদের দামিয়েতা শাখার বদ্বীপ অঞ্চলে পূর্ব তীরে অবস্থিত। মানসুরা কায়রো থেকে প্রায় ১২৯ কিলোমিটার উত্তর-পূর্বে অবস্থিত। শহরের চারদিকে, নীল নদের বিপরীত তীরে তালখা শহর অবস্থিত।
শিক্ষা
প্রাথমিকভাবে কায়রো বিশ্ববিদ্যালয়ের একটি শাখা হিসেবে মনসুরা বিশ্ববিদ্যালয় ১৯৬১ সালে প্রতিষ্ঠিত হয়। অধ্যাপক মোহাম্মদ ঘোনেমেম প্রতিষ্ঠিত মনসুরা বিশ্ববিদ্যালয়ের ইউরোলজি ও নেফ্রোলজি সেন্টারকে মধ্যপ্রাচ্য ও আফ্রিকার সেরা কিডনি কেন্দ্র হিসেবে বিবেচনা করা হয়।
মনসুরায় একটি ক্রীড়া স্টেডিয়াম (মনসুরা স্টেডিয়াম) আছে যেটি মনসুরা ফুটবল দলের ঘরোয়া মাঠ হিসেবে ব্যবহৃত হয়।
সংস্কৃতি
মানসুরার জনগোষ্ঠী দ্বারা কথিত মিশরীয় আরবি উপভাষাটি হচ্ছে একটি উত্তর মিশরীয় আরবি উপভাষা। শহরের পার্শ্ববর্তী গ্রামে এই উপভাষার উল্লেখযোগ্য প্রভাব রয়েছে। যারা বছরের পর বছর ধরে শহরের জনগোষ্ঠীর উপভাষায় অবদান রেখেছে। উচ্চারণের কিছু দিক থেকে এর সাথে আলেকজান্দ্রিয়ান মিশরীয় আরবির কিছু সাদৃশ্য আছে।
মনসুরা জাতীয় জাদুঘর হচ্ছে দার ইবনে লোকমান, যে বাড়িতে সপ্তম ক্রুসেডের সময় ১২৫০ সালে নবম লুইকে কারারুদ্ধ করা হয়। জাদুঘরে প্রদর্শিত হয়েছে ক্রুসেডারদের মেইল এবং তলোয়ারের স্যুট, সেই সাথে মানচিত্রের সংগ্রহ। বিশাল পেইন্টিং -এ মনসুরার যুদ্ধকে চিত্রিত করা হয়েছে।
স্বয়ম্ভু রাধারমণ মন্দির
স্বয়ম্ভু শ্রীরাধারমণ মন্দির হল বৃন্দাবনের একটি পুরনো হিন্দু মন্দির। এই মন্দিরে কৃষ্ণকে "রাধারমণ" রূপে পূজা করা হয়। ১৫৪২ সাল নাগাদ গোপাল ভট্ট গোস্বামীর অনুরোধে এই মন্দির নির্মিত হয়। এই মন্দিরের কারুকার্য সুন্দর। গৌড়ীয় বৈষ্ণবদের কাছে এই মন্দির বিশেষ পবিত্র। এই মন্দিরে রাধার বিগ্রহের পাশে মন্দিরের মূল শালগ্রাম শিলাগুলি এখনও রাখা আছে।
ইতিহাস
“রাধারমণ” কথার অর্থ “রাধার প্রেমিক”। প্রায় ৫০০ বছর আগে গোপাল ভট্ট গোস্বামী এই মন্দিরটি প্রতিষ্ঠা করেছিলেন।
চৈতন্য মহাপ্রভুর প্রয়াণের পর গোপাল ভট্ট গোস্বামী অত্যন্ত শোকগ্রস্থ হয়ে পড়েছিলেন। কথিত আছে, এই সময় তিনি স্বপ্নে তার প্রভুর দর্শন পান। স্বপ্নাদেশ অনুসারে তিনি নেপালে গিয়ে কালী-গণ্ডকী নদীতে স্নান করেন। নদীতে পাত্র ডোবানোর সময় তিনি কতকগুলি শালগ্রাম শিলা পেয়েছিলেন। তিনি শিলাগুলিকে নদীতে ফেলে দেন। কিন্তু দ্বিতীয়বার পাত্র ডোবানোর সময় আবার কিছু শালগ্রাম শিলা তার পাত্রে উঠে আসে। তিনি গুনে দেখেন মোট ১২টি শালগ্রাম শিলা তার পাত্রে উঠে এসেছে।
কথিত আছে, জনৈক ভক্ত এই শালগ্রাম শিলাগুলির জন্য কিছু পোশাক ও গয়না দান করতে ইচ্ছুক হন। কিন্তু শিলায় এগুলি নিবেদন করতে সম্মত হননি। আবার ভক্তের দান তিনি ফিরিয়েও দেননি। তাই দানসামগ্রীকে তিনি শিলাগুলির সঙ্গেই রেখে দিতেন। এক পূর্ণিমার সন্ধ্যায় শিলাগুলিকে পূজা করে তিনি একটি বেতের ঝুড়ি চাপা দিয়ে রাখতেন। রাতে সামান্য বিশ্রামের পর ভোরবেলা তিনি যমুনায় স্নান করতে যেনে। স্নান করে ঝুড়ি সরিয়ে শিলাগুলিকে পূজা করতে গিয়ে গোপাল ভট্ট গোস্বামী দেখেন সেখানে শিলার সগে একটি বংশীধারী কৃষ্ণমূর্তিও রয়েছে। শিলাগুলিকে গুণে তিনি দেখেন সেখানে ১২টির জায়গায় ১১টি শিলা ও একটি মূর্তি রয়েছে। ভক্তদের বিশ্বাস অনুসারে, দামোদর শিলা ত্রিভঙ্গানন্দ কৃষ্ণের রূপ ধারণ করেছিলেন। শালগ্রাম শিলা থেকে আপনাআপনি পূর্ণাঙ্গ মূর্তিতে রূপান্তরিত হওয়ার জন্য এই মূর্তিটিকে স্বয়ম্ভু রাধারমণ নামে ডাকা হয়। ভক্তরা এই বিগ্রহটিকে জাগ্রত মনে করেন। তাদের বিশ্বাস, রাধারমণ নির্দিষ্ট পরিবারকে তার দৈনিক সেবার সুযোগ দেন। এই ভাবেই “পাথর থেকে মূর্তিতে রূপান্তরিত হয়ে কৃষ্ণ তাঁর ভক্তের ইচ্ছা পূর্ণ করেছিলেন।” রাধারমণের সঙ্গে সম্পর্কিত কিংবদন্তিটি কৃষ্ণভক্তিবাদে ঈশ্বর-মানব প্রণয় সম্পর্ক-সংক্রান্ত মতবাদের ইতিহাসে একটি গুরুত্বপূর্ণ অধ্যায় মনে করা হয়।
আলী উজির
মুহাম্মদ আলী উজির ( পশ্তু / উর্দু : ) একজন পাকিস্তানি রাজনীতিবিদ যিনি আগস্ট ২০১৮ সাল থেকে পাকিস্তানের জাতীয় পরিষদের সদস্য ছিলেন। তিনি পশতুন তাহাফুজ আন্দোলনের নেতা।
ব্যক্তিগত জীবন ও পরিবার
আলী উজির পশতুনদের আহমদজাই উজির উপজাতির অন্তর্ভুক্ত। তাঁর বাবা মালিক মিরজালাম উজির ছিলেন আহমদজাই উজির গোত্রের প্রধান। আলী ওয়াজির মধ্যে প্রাথমিক শিক্ষা লাভ করেন ওয়ানা, দক্ষিণ ওয়াজিরিস্তানের । ডেমাল ইসমাইল খান গোমাল বিশ্ববিদ্যালয়ে আইন অধ্যয়নকালে তিনি আন্তর্জাতিক মার্কসবাদী টেন্ডেন্সি গ্রুপ দ্বারা প্রভাবিত হয়ে রাজনৈতিক কর্মী হয়েছিলেন। ২০০৩ সালে, আলি উজিরের বড় ভাই ফারুক উজির, যিনি উপজাতীয় নেতা ছিলেন এবং ওয়াজিরিস্তানে তালেবানদের উপস্থিতির সমালোচনা করেছিলেন, তালেবান জঙ্গিরা তাকে হত্যা করেছিল। এটি একটি দীর্ঘ অভিযানের সূচনা করেছিল, যার সময় তালেবানরা পশতুন উপজাতি অঞ্চলে কয়েক হাজার স্থানীয় নেতাকর্মী, রাজনীতিবিদ এবং আলেমকে হত্যা করেছিল যারা তালেবানদের বিরোধিতা করেছিল। ২০০৫ সালের জুলাইয়ে, আলি ওয়াজির ফ্রন্টিয়ার ক্রাইমস রেগুলেশনের অধীনে কারাগারে থাকাকালীন তালেবানরা তার বাড়ির কাছে একক হামলায় তার বাবা, ভাই, দুই চাচা এবং দুই চাচাতো ভাইকে হত্যা করেছিল। ২০০৩ থেকে ২০১৮ পর্যন্ত আলী উজিরের পরিবারের ১৬জন সদস্য জঙ্গিদের হাতে নিহত হয়েছিল।
জঙ্গিরা তার পরিবারের মালিকানাধীন ব্যবসাও নষ্ট করে দেয়। তার পরিবারের গ্যাস স্টেশনগুলি ভেঙে দেওয়া হয়েছিল, তাদের নলকূপগুলি ময়লা দিয়ে ভরা ছিল এবং তাদের আপেল এবং পীচ বাগানে বিষাক্ত রাসায়নিক দিয়ে স্প্রে করা হয়েছিল। ২০১৬ সালে ডানামাইট দিয়ে ওয়ানায় তাদের বাজারটি উড়িয়ে দেওয়া হয়েছিল। বাজারটি উড়িয়ে দেওয়ার পরে, ওয়ানার স্থানীয়রা আলী উজিরের পরিবারকে সাহায্যের জন্য অনুদান সংগ্রহ থেকে বাধা দেওয়া হয়েছিল। "তাদের বলা হয়েছিল এটি একটি অগ্রহণযোগ্য নজির স্থাপন করবে কারণ সরকার শাস্তি দেওয়া কাউকে সাহায্য করতে দিতে পারে না," আলী উজির তার প্রবন্ধে লিখেছেন।
২০১৮-এ আক্রমণ
৩ জুন, ২০১৮, তালেবানের সাথে জড়িত সরকার সমর্থক বন্দুকধারীরা আলি ওয়াজির এবং দক্ষিণ ওয়াজিরিস্তানের ওয়ান্নাতে পশতুন তাহাফুজ আন্দোলনের (পিটিএম) সমর্থকদের আক্রমণ করেছিল। আলী উজির বেঁচে গেলেও পিটিএম-এর কমপক্ষে চার সমর্থক এই হামলায় নিহত হন এবং আলী উজিরের চাচাতো ভাই আরিফ উজির ও স্থানীয় সাংবাদিক নূর আলী ওয়াজির সহ আরও কয়েকজন আহত হন। আহতদের অনেককে খাইবার পাখতুনখোয়ার ডেরা ইসমাইল খানের হাসপাতালে নেওয়া হয়েছিল।
ওয়ানায় দুই পক্ষের মধ্যে বিরোধ ২ জুন শুরু হয়েছিল যখন তখন একজন সরকার সমর্থক জঙ্গি নেতা আইনউল্লাহ উজিরকে জোর করে পিটিএম কর্মীদের কাছ থেকে পশতিন টুপি নিয়ে গিয়ে টুপিতে আগুন ধরিয়ে দেয়। জঙ্গি নেতার এই কর্মের নিন্দা জানাতে আলী উজির ঘোষণা করেছিলেন যে আগামী ৪ জুন থেকে পিএনএমের কাছে ওয়ানায় একটি প্রতিবাদ সভা অনুষ্ঠিত হবে। জবাবে, বন্দুকধারী জঙ্গিরা আলী উজিরের বাড়িতে গিয়ে তাকে হয় অঞ্চল ছেড়ে চলে যেতে বা পিটিএম ছেড়ে যেতে বলে। আলী উজির তাদের দাবি মানতে অস্বীকার করলে তারা ওয়ানার মিরজালাম মার্কেট এবং আলী উজিরের মালিকানাধীন একটি পেট্রোল পাম্পে হামলা চালায়। তবে, বিপুলসংখ্যক নিরস্ত্র পিটিএম সমর্থকরা আলী উজিরকে সমর্থন দিতে বাজারে জড়ো হয়েছিল এবং জঙ্গিদের প্রতিহত করে, এরপরে জঙ্গিরা পিটিএম সমর্থকদের উপর নির্বিচারে গুলি চালিয়ে দেয়। পিটিএম নেতা মহসিন দাওয়ার অভিযোগ করেছেন যে হামলা চালিয়ে যাওয়ার পরে জঙ্গিরা পালিয়ে গেলে নিরাপত্তা বাহিনী এলাকায় পৌঁছেছিল এবং নিরস্ত্র পিটিএম সমর্থকদের উপর গুলি চালিয়ে তাদের বেশ কয়েকজনকে আহত করে। মহসিন দাওয়ার আরও যোগ করেছেন: "যদিও সেনাবাহিনী ওই এলাকায় কারফিউ চাপিয়েছিল, কিন্তু এটি পিটিএমের প্রতি সমর্থন প্রকাশ করতে এবং জনগণকে বেরিয়ে আসতে নিরুৎসাহিত করে না।" পিটিএম নেতা মনজুর পশতিন আরও দাবি করেছেন যে হামলাকারীদের পাকিস্তান সেনাবাহিনী ও গোয়েন্দা সংস্থার সমর্থন ছিল। পশতিনের বিক্ষোভের আহ্বানের পরে, পিটিএম আলী উজিরের উপর হামলার নিন্দার জন্য পেশোয়ার, কোয়েটা, এবং ইসলামাবাদ সহ বেশ কয়েকটি শহরে বিক্ষোভ সমাবেশ করেছে।
৪ জুন, পাকিস্তান সেনাবাহিনীর মুখপাত্র মেজর জেনারেল আসিফ গাফুর একটি সংবাদ সম্মেলনে দাবি করেছিলেন যে পিটিএম সমর্থক এবং একটি সরকার পৃষ্ঠপোষকতা শান্তি কমিটির মধ্যে দফায় দফায় সংঘর্ষ হয়েছে, এর মধ্যে সদস্যরা তালিবানের সাবেক সদস্য বলে জানা গেছে।
রাজনৈতিক জীবন
আলী উজির ২০০৮ সালের পাকিস্তানের সাধারণ নির্বাচনে নির্বাচনী এলাকা এনএ -৪১ (উপজাতি অঞ্চল-VI) থেকে স্বতন্ত্র প্রার্থী হয়ে পাকিস্তানের জাতীয় পরিষদ নির্বাচনের আসনে প্রার্থী হন তবে ব্যর্থ হন। তিনি ৩,২৯৪ ভোট পেয়ে আসনটি আব্দুল মালিক উজিরের কাছে হেরে যান।
তিনি ২০১৩ সালে পাকিস্তানের সাধারণ নির্বাচনে আসনটি এনএ -৪১ (উপজাতীয় অঞ্চল -২) থেকে স্বতন্ত্র প্রার্থী হয়ে জাতীয় সংসদ নির্বাচনের আসনে প্রার্থী হন তবে ব্যর্থ হন। তিনি ,,64৪১ টি ভোট পেয়ে আসনটি গালিব খানের কাছে হেরেছিলেন । খবরে বলা হয়েছে, তালেবানরা তার ভোটারদের এবং সমর্থকদের ভয় দেখিয়ে নির্যাতন করেছে এবং তার ফলে ৩০০ ভোটে পরাজিত হয়েছিল।
২০১৮সালে, তিনি পশতুন তাহাফুজ আন্দোলনের (পিটিএম) অন্যতম নেতা হয়ে উঠেছিলেন, যা নকিবুল্লাহ মেহসুদের বিচার বহির্ভূত হত্যার পরে তিনি রজনীতিতে নতুন করে উদ্ভূত হয়েছিলেন।
নির্বাচন কমিশন এনএ -৫০ (উপজাতি অঞ্চল-একাদশ) থেকে ২০১৮ সালের সাধারণ নির্বাচনে প্রতিদ্বন্দ্বিতা করার জন্য ইমরান খান তাকে পাকিস্তান তেহরিক-ই-ইনসাফ (পিটিআই) -এর টিকিটের প্রস্তাব দিয়েছিলেন যা তিনি প্রত্যাখ্যান করেছিলেন, এরপরে ইমরান খান তার বিরুদ্ধে প্রার্থী না দেওয়ার সিদ্ধান্ত নিয়েছিলেন।
তিনি ২০১৩ সালের সাধারণ নির্বাচনে আসনটি এনএ -50 (উপজাতি অঞ্চল-একাদশ) থেকে স্বতন্ত্র প্রার্থী হিসাবে জাতীয় পরিষদে নির্বাচিত হয়েছিলেন। তিনি ২৩,৫৩০ ভোট পেয়ে স্বতন্ত্র প্রার্থী সৈয়দ তারিক গিলানিকে পরাজিত করেছিলেন।
যে জন্যে পরিচিত
তিনি তালেবান ও পাকিস্তানের নিরাপত্তা বিভাগের সমালোচনার জন্য বেশি পরিচিত।
দেহকোষ
থাম্ব|মানবদেহের কোষগুলি ভর দ্বারা চিত্রিত হয় দেহকোষ হলো এমন ধরনের জৈবিক কোষ যা কোনও জীবের দেহ গঠন করে। এটি বহুকোষী জীবের মধ্যে গ্যামেট, জনন মাতৃকোষ, গ্যামিটোসাইট বা অবিচ্ছিন্ন ভাজক কোষ ব্যতীত অন্য যেকোন ধরনের কোষ হতে পারে।
বিপরীতে, গ্যামেট হল সেই কোষ যা যৌন প্রজননের সময় একীভূত হয়, জনন মাতৃকোষ হল এমন কোষ যা গ্যামেট উৎপন্ন করে। এবং স্টেম কোষ হল এমন কোষ যা মাইটোসিসের মাধ্যমে বিভাজন করতে পারে এবং বিভিন্ন বিশেষায়িত কোষে আলাদা হতে পারে। উদাহরণস্বরূপ, স্তন্যপায়ী প্রাণীতে, দেহকোষগুলি সমস্ত অভ্যন্তরীণ অঙ্গ, ত্বক, হাড়, রক্ত এবং যোজক কলা তৈরি করে,যখন স্তন্যপায়ীদের জনন মাতৃকোষ শুক্রাণু এবং ডিম্বাণুর জন্ম দেয় যা নিষেকের সময় জাইগোট নামক একটি কোষ তৈরি করতে একীভূত হয় ,যা বিভাজিত হয় এবং একটি ভ্রূণের বিভিন্ন কোষে বিভক্ত হয়। মানবদেহে প্রায় ২২০ ধরনের দেহকোষ রয়েছে। তাত্ত্বিকভাবে, এই কোষগুলি জনন মাতৃকোষ নয় (গ্যামেটের উৎস); তারা তাদের রূপান্তরগুলি তাদের আপাত্য কোষগুলিতে (যদি তাদের থাকে তবে) প্রেরণ করে,কিন্তু জীবের বংশধরদের কাছে নয়। তবে, স্পঞ্জে, অবিচ্ছিন্ন দেহকোষগুলি জনন কোষীয়রেখা গঠন করে এবং নিডারিয়ায়, বিচ্ছিন্ন দেহকোষগুলি জনন কোষীয়রেখার উৎস হয়।মাইটোটিক কোষ বিভাজন কেবল ডিপ্লোয়েড দেহকোষগুলিতেই দেখা যায়।
বিবর্তন
বহুকোষী জীব সাথে সাথে জীবাণুমুক্ত দেহকোষগুলিও বিকশিত হয়েছিল। বিশেষ দেহকোষ উৎপাদনের মাধ্যমে অমর জনন মাতৃকোষগুলির বিবর্তন,  মৃত্যুর উত্থানের সাথে জড়িত, এবং ভলভোকাইন শৈবালের  সহজতম সংস্করণে দেখা যেতে পারে। জীবাণুমুক্ত দেহকোষ এবং একটি জনন মাতৃকোষের মধ্যে পৃথকীকরণ সহ সেই প্রজাতিগুলিকে ওয়েজম্যানিস্ট বলা হয়।যাইহোক, ওয়েজম্যানিস্ট বিকাশ তুলনামূলকভাবে বিরল (উদাঃ, মেরুদণ্ডী, আর্থ্রোপডস, ভলভক্স), কারণ প্রচুর প্রজাতির  (যেমন, স্থলজ উদ্ভিদ, বেশিরভাগ শৈবাল, বহু অমেরুদন্ডী প্রজাতি) সোম্যাটিক ভ্রূণ-বিকাশ করার সক্ষমতা রয়েছে।
জীনতত্ব এবং ক্রোমোজোমের পরিমাণ
সব কোষের মতো,দেহকোষগুলিতে ক্রোমোজোমে ডিএনএ সাজানো থাকে। যদি কোনও দেহকোষে জোড়ায় সাজানো ক্রোমোজোম থাকে তবে এটিকে ডিপ্লোয়েড বলা হয় এবং জীবকে বলা হয় একটি ডিপ্লোয়েড জীব।(ডিপ্লোয়েড প্রাণীর গ্যামেটে কেবল একক বিচ্ছিন্ন ক্রোমোজোম থাকে এবং একে হ্যাপ্লয়েড বলা হয়) প্রতিটি জোড়ের ক্রোমোজোমগুলির একটি পিতার কাছ থেকে এবং অপরটি মাতার কাছ থেকে উত্তরাধিকার সূত্রে পায়। উদাহরণস্বরূপ, মানবদেহে, দেহকোষগুলিতে ২৩ জোড়াতে ৪৬ টি ক্রোমোজোম থাকে। বিপরীতে, ডিপ্লোয়েড জীবের গ্যামেটে কেবলমাত্র অর্ধেক ক্রোমোজোম থাকে। মানবদেহে,  ২৩ টি বিজোড় ক্রোমোজোম থাকে। যখন দুটি গ্যামেট (অর্থাৎ একটি শুক্রাণু এবং একটি ডিম্বাণু) নিষেকের সময় মিলিত হয়, তারা একসাথে একীভূত হয়, একটি জাইগোট তৈরি করে। দুটি গেমেটের সমন্বয়ের ফলে, একটি মানব জাইগোটে ৪৬ টি ক্রোমোজোম (অর্থাৎ ২৩ জোড়া) থাকে।
তবে বিপুল সংখ্যক প্রজাতির দেহকোষগুলিতে চারটি ("টেট্রাপ্লয়েড") এমনকি ছয়টি ("হেক্সাপ্লয়েড") দিয়ে ক্রোমোজোম সাজানো থাকে। সুতরাং, তাদের ডিপ্লোয়েড বা এমনকি ট্রিপ্লয়েড জনন মাতৃকোষ থাকতে পারে। এর উদাহরণ হল গমের আধুনিক কৃষিজ প্রজাতি,Triticum aestivum L.,একটি হেক্সাপ্লয়েড প্রজাতি যার দেহকোষে প্রতিটি ক্রোমাটিডের ছয়টি অনুলিপি থাকে।
স্বতঃস্ফূর্ত পরিব্যক্তির হার একই ব্যক্তি থেকে দেহকোষের চেয়ে উন্নত পুরুষ জনন মাতৃকোষগুলিতে উল্লেখযোগ্যভাবে কম। স্ত্রী জনন মাতৃকোষগুলিতেও একটি পরিব্যক্তির হার দেখা যায় যা সংশ্লিষ্ট দেহকোষগুলির তুলনায় কম এবং পুরুষ জনন মাতৃকোষগুলির অনুরূপ। এই আবিষ্কারগুলি দেহকোষের তুলনায় জনন মাতৃকোষগুলিতে স্বতঃস্ফূর্ত পরিব্যক্তিগুলির প্রাথমিক ঘটনা সীমাবদ্ধ করার জন্য আরও কার্যকর পদ্ধতির প্রয়োগের প্রতিফলন ঘটায়।এই জাতীয় ব্যবস্থাগুলিতে সম্ভবত ডিএনএ রিপেয়ার এনজাইমগুলির উন্নত স্তর অন্তর্ভুক্ত থাকে যা সম্ভবত সম্ভাব্য মিউটেজেনিক ডিএনএ ড্যামেজকে প্রশমিত করে।
ক্লোনিং
সাম্প্রতিক বছরগুলিতে, স্তন্যপায়ী প্রাণীদের মধ্যে পুরো প্রাণীর ক্লোনিংয়ের কৌশলটি বিকশিত হয়েছে, যার ফলে একটি প্রাণীর প্রায় অভিন্ন জিনগত ক্লোন তৈরি হতে পারে। এটি করার একটি পদ্ধতিকে "দেহকোষ নিউক্লিও স্থানান্তর" বলা হয় এবং এটি একটি দেহকোষ, সাধারণত একটি ত্বকের কোষ থেকে নিউক্লিয়াস অপসারণের সাথে জড়িত। এই নিউক্লিয়াসটিতে জীবটি উৎপন্ন করার জন্য প্রয়োজনীয় সমস্ত জিনগত তথ্য রয়েছে যা থেকে তা সরানো হয়েছিল।তারপরে এই নিউক্লিয়াসকে একই প্রজাতির ডিম্বাণুতে প্রবেশ করানো হয় যার নিজস্ব জিনগত উপাদান অপসারণ করা হয়েছিল। ডিম্বাণুটির এখন আর নিষিক্ত হওয়ার দরকার নেই, কারণ এতে জিনগত উপাদানগুলি সঠিক পরিমাণে রয়েছে (একটি ডিপ্লয়েড সংখ্যক ক্রোমোজোম)।তত্ত্ব অনুসারে, ডিম্বাণুটি একই প্রজাতির প্রাণীটির জরায়ুতে রোপণ করা যায় এবং বিকাশের সুযোগ দেওয়া হয়।ফলস্বরূপ, প্রাণীটি যে প্রাণীর নিকট থেকে নিউক্লিয়াস নেওয়া হয়েছিল তার সাথে জিনগত অভিন্ন এক ক্লোন হবে।একমাত্র পার্থক্যটি ডিম্বাণুতে ধারণ করে রাখা যে কোনও মাইটোকন্ড্রিয়াল ডিএনএ দ্বারা ঘটে, যা নিউক্লিয়াস দানকারী কোষ থেকে পৃথক। বাস্তবে, এই কৌশলটি এখনও অবধি সমস্যাযুক্ত ছিল,যদিও ডলি ভেড়ার এর মতো কয়েকটি সমাদৃত সাফল্য পেয়েছে এবং আরও সম্প্রতি, প্রথম ক্লোন কুকুর স্নুপি। ক্লোন গবাদি পশুসহ পশু জিনগত উপাদান সংরক্ষণের একটি উপায় হিসাবে প্রাণী জিনগত সম্পদের ক্রোনোকনজার্ভেশন পদ্ধতিতেও দেহকোষগুলি সংগ্রহ করা হয়েছে।
জিনগত পরিবর্তন
দীর্ঘস্থায়ী রোগের মডেলিংয়ের জন্য বা অসুস্থতার প্রতিরোধের জন্য ,জৈবপ্রযুক্তির বিকাশ দেহকোষগুলির জিনগত হেরফেরের সুযোগ দিয়েছে।
দেহকোষগুলির জিন প্রকৌশল কিছু বিতর্ক সৃষ্টি করেছে,যদিও মানব জিন সম্পাদনা সম্পর্কিত আন্তর্জাতিক শীর্ষ সম্মেলন দেহকোষগুলির জিনগত পরিবর্তনের সমর্থনে একটি বিবৃতি প্রকাশ করেছে,কারণ এর পরিবর্তনগুলি বংশধরে প্রবাহিত হয়নি।
মিউচুয়াল ফিল্ম
মিউচুয়াল ফিল্ম করপোরেশন ছিল একটি মার্কিন চলচ্চিত্র স্টুডিও। এটি চার্লি চ্যাপলিন নির্মিত কয়েকটি অন্যতম সেরা হাস্যরসাত্মক চলচ্চিত্রের জন্য বিখ্যাত। স্টুডিওটি ১৯১২ সালে প্রতিষ্ঠিত হয়। ফিল্ম বুকিং অফিসেস অব আমেরিকা এর মালিকানা লাভ করে, যা পরবর্তীতে আরকেও পিকচার্স নামে চলচ্চিত্র প্রযোজনা করে।
প্রতিষ্ঠা
thumb|১৯১৬ সালে মিউচুয়ালের একটি বিজ্ঞাপনে চ্যাপলিন। ১৯১২ সালে কয়েকজন মার্কিন ব্যবসায়ী মিউচুয়াল ফিল্ম করপোরেশন প্রতিষ্ঠা করে, যার মধ্যে ছিলেন হ্যারি ই. এইটকেন। এই পরিবেশনা কোম্পানির কয়েকটি সহায়ক প্রযোজনা প্রতিষ্ঠান ছিল। তাদের মধ্যে কিস্টোন স্টুডিওজ হাস্যরসাত্মক চলচ্চিত্র নির্মাণে প্রসিদ্ধ ছিল। ১৯১৬ সালে মিউচুয়াল চার্লি চ্যাপলিনের সাথে চুক্তিবদ্ধ হওয়ার পর আরও পরিচিতি লাভ করে। এই কোম্পানিতে কাজ করাকালীন চ্যাপলিন তার কয়েকটি অন্যতম সেরা হাস্যরসাত্মক চলচ্চিত্র নির্মাণ করেন। চ্যাপলিন মনে করতেন এই কোম্পানিতে কাজ করতে তিনি কম সময় পেতেন। এর ফলে পরবর্তীতে তিনি ফার্স্ট ন্যাশনাল পিকচার্সে যোগ দেন, যাতে অধিক সময় নিয়ে আরও ভাল চলচ্চিত্র নির্মাণে মনোযোগ দিতে পারেন।
প্রিন্স মাহমুদ
প্রিন্স মাহমুদ (জন্ম: ১৭ জুলাই) বাংলাদেশের জনপ্রিয় গীতিকার, সুরকার ও সঙ্গীত শিল্পী পরিচালক। গীতিকার হিসেবে ৯০ দশক থেকে বাংলাদেশে ব্যান্ড শিল্পীদের একক এবং যৌথ অ্যালবামের গান লেখা, সুর করা এবং কম্পোজিশনের কাজ করেছেন তিনি। তার লেখা ও সুর করা একাধিক গান ব্যাপক জনপ্রিয়তা পেয়েছে। ১৯৯৫ সালে 'শক্তি' অ্যালবামের মধ্য দিয়ে মিশ্র শিল্পীর গানের অ্যালবাম প্রকাশ শুরু করেন তিনি। একক, দ্বৈত ও মিক্সড মিলিয়ে প্রিন্স মাহমুদের ৪০তম অ্যালবাম 'নিমন্ত্রণ'।
জন্ম ও শিক্ষাজীবন
প্রিন্স মাহমুদ খুলনা জেলায় জন্ম গ্রহণ করেন। ১৯৮৪ সালে সেন্ট জোসেফ্স উচ্চ বিদ্যালয়, খুলনা থেকে ম্যাট্রিক পাশ করেন। বাংলা বিষয়ে অনার্স ও মাস্টার্স পাশ করেন।
কর্মজীবন
প্রিন্স মাহমুদ বর্তমানে গীতিকার, সঙ্গীত পরিচালক হিসেবে কাজ করছেন। তার সঙ্গীতের শুরু ছেলেবেলা থেকেই। অনেকটা আড়ালে,অগোচরে পরিবারের ইচ্ছার বাইরে গিয়েই তার গান শেখা এবং গান করা শুরু করেন তিনি। স্কুলে পড়ার সময় থেকেই ব্যান্ডের সাথে জড়িয়ে পড়েন তিনি। দি ব্লুজ নামের একটি ব্যান্ডের ভোকালিস্ট ছিলেন বেশ কিছু দিন। তারপর কলেজের গন্ডি পেরিয়ে শুরু করেন পুরো দমে কম্পোজিশন। গান কম্পোজিশনের পাশাপাশি তিনি গানও লেখা শুরু করেন। সঙ্গীতের ভুবনে প্রিন্সের এর পথ চলা শুরু হয় ৮০র দশকের একেবারে শেষ প্রান্তে এই দি ব্লুজ ব্যান্ড এর ভোকাল ও গিটারিস্ট হিসেবে। এরপর ৯০ দশকের শুরুতে প্রিন্স গঠন করেন ‘ফ্রম ওয়েস্ট’ নামক একটি ব্যান্ড যেখানে ব্যান্ড লিডার এবং মূল ভোকাল ছিলেন তিনিই। সেই ব্যান্ড এর আলোচিত একটি গান ছিল  রাজাকার আলবদর কিছুই রইবো নারে/উপরে দালাল ভিতরে চোর কিছুই হইবো নারে/সব রাজাকার ভাইসা যাইবো বঙ্গোপসাগরে গানটি। ফ্রম ওয়েষ্ট এর প্রকাশিত প্রথম অ্যালবাম এর নাম ছিল 'সে কেমন মেয়ে'। ২০২৩ সালে তিনি হিমেল আশরাফের প্রিয়তমা চলচ্চিত্রে "ঈশ্বর" নামে একটি গানের সঙ্গীত পরিচালনা করেন, যেখানে তিনি সঙ্গীতশিল্পী রিয়াদের অভিষেক ঘটান।
কেয়া (অভিনেত্রী)
সাবরিনা সুলতানা কেয়া (জন্ম ১২ অক্টোবর) হচ্ছেন একজন বাংলাদেশী চলচ্চিত্র অভিনেত্রী ও মডেল। যিনি চলচ্চিত্র ও টিভি নাটকে অভিনয় করার পাশাপাশি বিভিন্ন বিজ্ঞাপনচিত্রে মডেল হিসেবে কাজ করেছেন।
কর্মজীবন
২০০১ সালে ১৪ বছর বয়সে কঠিন বাস্তব চলচ্চিত্রের মাধ্যমে চলচ্চিত্রাঙ্গনে অভিষেক ঘটে কেয়ার। ২০০৩ সালে তিনি সাহসী মানুষ চাই চলচ্চিত্রে অভিনয় করেন, যা দুইটি বিভাগে জাতীয় চলচ্চিত্র পুরস্কার অর্জন করে। ২০১৫ সালে তার অভিনীত সর্বশেষ চলচ্চিত্র ব্ল্যাকমানি মুক্তি পায়। এরপর তিনি ৪ বছর পর ২০১৯ সালে শিপন মিত্রের বিপরীতে ইয়েস ম্যাডাম চলচ্চিত্রের মাধ্যমে পুনরায় প্রত্যাবর্তন করেন।
সমালোচনা
২০১১ সালের ২২ ডিসেম্বর অনৈতিক কাজে জড়িত থাকার অভিযোগে কেয়াকে গ্রেফতার করে পুলিশ। এরপর, ২০১১ সালের ২৩ ডিসেম্বর তিনি জরিমানা প্রদানের বিনিময়ে মুক্তি পান।
আমিনুল হক (ফুটবলার)
মোহাম্মদ আমিনুল হক (জন্ম: ৫ অক্টোবর ১৯৮০; আমিনুল হক নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। আমিনুল তার খেলোয়াড়ি জীবনের অধিকাংশ সময় মুক্তিযোদ্ধা সংসদ এবং বাংলাদেশ জাতীয় দলের হয়ে একজন গোলরক্ষক হিসেবে খেলেছেন। তিনি "সর্বকালের সেরা বাংলাদেশী গোলরক্ষক" হিসেবেও অভিহিত হয়ে থাকেন।
১৯৯৪ সালে, বাংলাদেশী ফুটবল ক্লাব ঢাকা মোহামেডানের যুব পর্যায়ের হয়ে খেলার মাধ্যমে আমিনুল ফুটবল জগতে প্রবেশ করেছিলেন এবং এই ক্লাবের দলের হয়ে খেলার মাধ্যমে তিনি ফুটবল খেলায় বিকশিত হয়েছিলেন। ফরাশগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। ১৯৯৯–২০০০ মৌসুমে, বাংলাদেশী ক্লাব মুক্তিযোদ্ধা সংসদে যোগদান করেছিলেন, যেখানে তিনি ৫ মৌসুম অতিবাহিত করেছিলেন। অতঃপর ২০০৫–০৬ মৌসুমে তিনি ব্রাদার্স ইউনিয়নে যোগদান করেছিলেন। ব্রাদার্স ইউনিয়নে ২ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছিলেন। পরবর্তীকালে, তিনি শেখ জামালের হয়ে খেলেছিলেন। সর্বশেষ ২০১১–১২ মৌসুমে, তিনি শেখ জামাল হতে টেমপ্লেটজাতি ক্লাব ঢাকা মোহামেডানে যোগদান করেছিলেন; ঢাকা মোহামেডানের হয়ে ২ মৌসুম খেলার পর তিনি অবসর গ্রহণ করেছিলেন।
১৯৯৯ সালে তিনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি সর্বমোট ৫০ ম্যাচে অংশগ্রহণ করেছিলেন।
প্রারম্ভিক জীবন
মোহাম্মদ আমিনুল হক ১৯৮০ সালের ৫ই অক্টোবর তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ক্লাব ফুটবল
আমিনুল ১৯৯৪ সালে ঢাকা মোহামেডানের যুব পর্যায়ের হয়ে ফুটবলে অভিষেক করেছিলেন। ঢাকা মোহামেডানের মূল একাদশে স্থান না পাওয়ার কারণে তিনি ফরাশগঞ্জে যোগদান করেন এবং উক্ত ক্লাবের হয়েই তিনি জ্যেষ্ঠ পর্যায়ের খেলোয়াড়ি জীবন শুরু করেছিলেন। তিনি অনেক ক্লাবের হয়ে খেললেও মুক্তিযোদ্ধা সংসদের তার খেলোয়াড়ি জীবনের সোনালি সময় কাটিয়েছেন। মুক্তিযোদ্ধা সংসদের এশিয়ান ক্লাব চ্যাম্পিয়নশিপের দ্বিতীয় পর্বে উত্তীর্ণ হওয়ায় তার অনেক অবদান ছিল। ২০০০ সাল হতে ২০০৩ সাল পর্যন্ত সময়ে তার অবদানের জন্য তাকে মুক্তিযোদ্ধা সংসদের কিংবদন্তি বলা হয়। ২০০৪ সালে প্রিমিয়ার লীগের ক্লাব নিউক্যাসেল ইউনাইটেড তার সাথে যোগাযোগ করেছিল। এ সম্পর্কে জিজ্ঞাসা করা হলে তিনি বলেন, "হ্যাঁ, এমন একটা প্রস্তাব পেয়েছিলাম। কিন্তু যোগাযোগের সমস্যার কারণে চুক্তিটি আর আগায় নি।" ইএসপিএন স্টারের শেবি সিং বলেন, "সে এর থেকে ভালো লীগে খেলার যোগ্য, হয়তো ভালো প্রশিক্ষণসহ ইংল্যান্ডে।" তারপর দুই মৌসুম ব্রাদার্স ইউনিয়নে কাটানোর পর থাকার পর তিনি ঢাকা মোহামেডানে যোগদান করেন। ২০০৭ সালের পুরো মৌসুম তিনি ইঞ্জুরির কারণে খেলতে পারেননি। ২০১০ সালে ১ মৌসুমের জন্য শেখ জামালের হয়ে খেলার পর তার খেলোয়াড়ি জীবনের দেশ দুই বছর ঢাকা মোহামেডানে কাটিয়ে অবসর গ্রহণ করেছেন।
আন্তর্জাতিক ফুটবল
১৯৯৯ সালের ২২শে এপ্রিল তারিখে, মাত্র ১৮ বছর ৬ মাস ১৮ দিন বয়সে, আমিনুল ভারতে বিরুদ্ধে ১৯৯৯ সাফ চ্যাম্পিয়নশিপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ০–০ গোলে ড্র হয়েছিল। বাংলাদেশের হয়ে অভিষেকের বছরে আমিনুল সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১১৬ মিনিট পর, বাংলাদেশের জার্সি গায়ে প্রথম গোলটি হজম করেন।
২০১০ সালের ২০শে ফেব্রুয়ারি তারিখে আমিনুল ২৯ বছর বয়সে বাংলাদেশের তার ৫০তম ম্যাচ ও সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। শ্রীলঙ্কার কলম্বোর সুগাথাদাসা স্টেডিয়ামে অনুষ্ঠিত শ্রীলঙ্কার বিরুদ্ধে উক্ত ম্যাচে বাংলাদেশ ৩–০ গোলের ব্যবধানে জয়লাভ করেছিল, ম্যাচটিতে তিনি পূর্ণ ৯০ মিনিট খেলেছেন। আন্তর্জাতিক ফুটবলে, তার প্রায় ১১ বছরের খেলোয়াড়ি জীবনে তিনি সর্বমোট ৫০ ম্যাচে অংশগ্রহণ করেছিলেন। এছাড়াও তিনি ২টি সাফ গেমস (১৯৯৯ এবং ২০১০) শিরোপা জয়লাভ করেছিলেন। ২০১১ সালে ২০১৪ ফিফা বিশ্বকাপ বাছাইপর্বের প্রাথমিক পর্বে পাকিস্তানের বিরুদ্ধে খেলার জন্য বাংলাদেশ ফুটবল ফেডারেশন তাকে অবসর পুনর্বিবেচনার অনুরোধ করেছিল। কিন্তু তিনি তার সিদ্ধান্তেই বহাল থাকেন।
হোরাস
হোরাস প্রাচীন মিশরীয় ধর্মের অন্যতম প্রাচীনতম ও সর্বাধিক গুরুত্বপূর্ণ দেবতা। ইনি মিশরের প্রাগৈতিহাসিক যুগ থেকে গ্রীকো রোমান অধিগ্রহণ পর্যন্ত দীর্ঘ সময় পূজিত হয়েছেন। বিভিন্ন ঐতিহাসিক নথিতে হোরাসের বিভিন্ন রূপের কথা পাওয়া যায়,এবং প্রতিটি রূপকে মিশর বিশেষজ্ঞেরা ভিন্ন ভিন্ন দেবতা হিসেবে বর্ণনা করে থাকেন । বিভিন্ন সময়ে হোরাসের উপর বিভিন্ন বৈশিষ্ট্য আরোপিত হয়েছে, যে'গুলোকে পরস্পরবিরোধী না বলে পরস্পরের পরিপূরক বলাই যুক্তিযুক্ত । তাকে সাধারণত একটি বাজপাখি অথবা বাজপাখির মাথাবিশিষ্ট পুরুষ হিসেবে কল্পনা করা হত ।
তাফসির আল-কুরতুবী
তফসীর আল-কুরতুবী (تفسير القرطبي) শাস্ত্রীয় পণ্ডিত আল-কুরতুবি রচিত ত্রয়োদশ শতাব্দীর একটি কুরআনের তাফসীর। এটি তাফসির আল কুরতুবী আল জামিয়ালি-আহকাম বা আল-জামি 'লি আহকাম আল-কুরআন বা তাফসির আল জামি নামেও পরিচিত।
এই তাফসিরের মূল উদ্দেশ্য ছিল কুরআন থেকে আইনত নির্দেশ ও বিধি-নিষেধগুলি নির্ধারণ করা, এটি করার সময় আল-কুরতুবী আয়াতগুলির ব্যাখ্যা, কঠিন শব্দের উপর গবেষণা, বর্ণনামূলক চিহ্নের আলোচনা এবং শৈলী ও রচনার কমনীয়তা ইত্যাদি তুলে ধরেছেন। বইটি বহুবার পুনঃ প্রকাশিত হয়েছে।
বৈশিষ্ট্য
মুফতি মুহাম্মাদ তাকী উসমানী (দা.বা.) তাঁর উলুমু-ই-কুরআনে (কুরআনি বিজ্ঞানের প্রতি দৃষ্টিভঙ্গি) লিখেছেন:
আল-কুরতুবী ছিলেন ইসলামী আইনশাস্ত্রে ইমাম মালিক ইবনে আনাসের মাযহাবের অনুসারী। এই গ্রন্থটির মূল উদ্দেশ্য ছিল কোরআনের আয়াত থেকে ফকীহ আদেশ ও বিধিবিধানকে হ্রাস করা, তবে এ প্রসঙ্গে তিনি আয়াতের অর্থ সম্পর্কে, কঠোর শব্দের তদন্ত, রচনা ও বাণীমূলক বা বর্ণনাকারী ও প্রাসঙ্গিক বর্ণনার ক্ষেত্রে যথাযথভাবে মন্তব্য করেছেন। বিশেষত দৈনন্দিন জীবনের জন্য কুরআন থেকে প্রাপ্ত নির্দেশাবলী পরিষ্কারভাবে ব্যাখ্যা করা হয়েছে। এই গ্রন্থের উপস্থাপনাটিও কুরআনের বিজ্ঞান সম্পর্কে বিশদ আলোচনা এবং গুরুত্বপূর্ণ আলোচনা রয়েছে।
অনুবাদ
এই তাফসিরটি বহু ভাষায় অনুবাদ করা হয়েছে। এটি অস্ট্রেলীয় ইসলামী গ্রন্থাগারে ইংরেজি, উর্দু, আররি এবং স্পেনীয় ভাষায় পড়া যায়।
নতুন অনুবাদগুলির মধ্যে ডা. ইকরাম-উল-হক ইয়াসিনের প্রথম খণ্ডের একটি উর্দু অনুবাদ রয়েছে। দ্বিতীয় খণ্ডের কাজ চলছে। প্রথম খণ্ডটি ইসলামাবাদের শরীয়াহ একাডেমি, আন্তর্জাতিক ইসলামী বিশ্ববিদ্যালয় প্রকাশ করেছে।
বাংলা অনুবাদ প্রথম এবং দ্বিতীয় অংশটি বাংলাদেশ থেকে "তাওহীদ প্রকাশনা" প্রকাশ করেছে। এটি ২৩ খণ্ডে প্রকাশিত হয়েছে।
একটি খন্ড ইংরেজি ভাষায় অনুবাদ করা হয়েছে, যা দার আল তাকওয়া নামে লন্ডন থেকে প্রকাশিত হয়েছে।
আবদুল মালিক উজির
আবদুল মালিক উজির একজন পাকিস্তানি রাজনীতিবিদ যিনি ২০০২ থেকে ২০১৩ সাল পর্যন্ত পাকিস্তানের জাতীয় পরিষদের সদস্য ছিলেন।
রাজনৈতিক পেশা
তিনি ২০০২ সালের পাকিস্তানের সাধারণ নির্বাচনে স্বতন্ত্র প্রার্থী হিসাবে নির্বাচনী এলাকা এনএ -৪১ (উপজাতীয় অঞ্চল -২) থেকে পাকিস্তানের জাতীয় পরিষদে নির্বাচিত হয়েছিলেন । তিনি ৮,০০৫ ভোট পেয়ে স্বতন্ত্র প্রার্থী মুহাম্মদ সালেহ শাহকে পরাজিত করেছিলেন।
২০০৮ সালের পাকিস্তানের সাধারণ নির্বাচনে তিনি স্বতন্ত্র প্রার্থী হয়ে নির্বাচনী এলাকা এনএ -৪১ (উপজাতি অঞ্চল-VI) থেকে জাতীয় সংসদ সদস্য নির্বাচিত হয়েছিলেন । তিনি ৭,৯৯৭ ভোট পেয়ে গালিব খানকে পরাজিত করেছিলেন। জাতীয় সংসদ সদস্য থাকাকালীন তার খারাপ অভিনয় করার জন্য তিনি সমালোচিত হয়েছিলেন।
তিনি ২০১৩ সালের পাকিস্তানের সাধারণ নির্বাচনে জমিয়তে উলামায়ে ইসলাম (এফ) (জেআইআই-এফ) এর প্রার্থী হিসাবে নির্বাচনী এলাকা এনএ -৪১ (উপজাতি অঞ্চল-VI) থেকে জাতীয় পরিষদের আসনের হয়ে দৌড়েছিলেন। তবে ব্যর্থ হয়েছিল। তিনি ৩,০৪৫ ভোট পেয়ে গালিব খানের কাছে আসনটি হেরেছিলেন।
বিজ্ঞান ও প্রযুক্তিতে মুসলিম নারী
বিজ্ঞান ও প্রযুক্তিতে মুসলিম নারী, ইসলামি স্বর্ণযুগ থেকে বিভিন্ন বিজ্ঞানের চর্চা সক্রিয়ভাবে অংশগ্রহণ করছে।
বিজ্ঞান ও প্রযুক্তি
মুসলিম দেশে বিজ্ঞান ও প্রযুক্তিতে নারীদের উপর আন্তর্জাতিক ফোরাম জাতিসংঘের দ্বারা অনুষ্ঠিত হয়,মুসলিম দেশে বিজ্ঞানীরা তাদের মধ্যে বিজ্ঞান নিয়ে এসেছে।
স্পেসে প্রথম মুসলিম নারী
আনুশেহ্‌ আনসারি হলেন ইরানি-অ্যামেরিকান প্রকৌশলী এবং প্রদেয়া সিস্টেমের সহ-প্রতিষ্ঠাতা এবং চেয়ারম্যান । ১৮ সেপ্টেম্বর ২০০৬ সালে, ৪০ তম জন্মদিনের কয়েকদিন পরে তিনি স্পেসে প্রথম মুসলিম নারী যিনি স্পেসে গেছেন।
মার্সেডিস সোসা
সোসা তার জীবনের শেষ দশকে নিউ ইয়র্ক সিটির লিংকন সেন্টার, প্যারিসের থিয়েটার মোগাডর এবং ভ্যাটিকান সিটির সিস্টীন চ্যাপেলের মত জায়গায় গান শুনিয়েছেন। এছাড়াও তিনি নিউইয়র্কের কার্নেগি হল এবং রোমান কোলোসিয়ামের মত জায়গায় পূর্ণ প্রেক্ষাগৃহে অনুষ্ঠান করেছেন। তার গায়ক জীবন চার দশক ধরে বিস্তৃত। তিনি লোকসঙ্গীতের অ্যালবামের জন্য মরণোত্তর লাতিন গ্র্যামি পুরস্কার সহ বেশ কয়েকটি গ্র্যামি পুরস্কার এবং মনোনয়নের প্রাপক ছিলেন। তিনি ইউনিসেফের রাষ্ট্রদূতের দায়িত্ব পালন করেছিলেন।